
H Φρόσω Στυλιανού παρουσιάζει ζωντανά τον πρώτο προσωπικό της δίσκο με τίτλο «Άλλες μέρες». Τη μουσική, τους στίχους και τις ενορχηστρώσεις υπογράφει η ίδια, θέλοντας να εκφράσει μέσα από το πλούσιο και πρωτογενές μουσικό πεδίο που προσφέρουν τα φυσικά όργανα και οι κλασικές ενορχηστρώσεις την αγωνία, την ανάγκη αλλά και την προσδοκία του σύγχρονου ανθρώπου για άλλες, ομορφότερες μέρες. Ο δίσκος κυκλοφορεί από την Rain Music και η επίσημη παρουσίαση του θα πραγματοποιηθεί στον Σταυρό του Νότου club την Δευτέρα 3 Απριλίου.
